
EIŠIŠKIŲ  GIMNAZIJOS
NEFORMALIOJO VAIKŲ ŠVIETIMO ORGANIZAVIMO TVARKOS APRAŠAS

I SKYRIUS

BENDROSIOS NUOSTATOS

1. Eišiškių  gimnazijoje (toliau – Gimnazija) neformalusis vaikų švietimas
organizuojamas vadovaujantis einamųjų  mokslo metų pradinio,  pagrindinio ir vidurinio ugdymo programų bendraisiais ugdymo planais (toliau – BUP).
 Lietuvos higienos norma HN 21:2011 „Mokykla, vykdanti bendrojo ugdymo programas. Bendrieji sveikatos saugos reikalavimai“ ,patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr.V-773 (2020 m. gegužės 1d. suvestinė redakcija).
 Neformaliojo švietimo koncepcija, patvirtinta Lietuvos Respublikos švietimo ir mokslo ministro 2005 m. gruodžio 30 d. įsakymu Nr. ISAK-2695
(Lietuvos Respublikos švietimo ir mokslo ministro 2012 m. kovo 29 d. įsakymo Nr. V-554 redakcija),
Gimnazijos ataskaitomis ir veiklos tikslais ir uždaviniais.

II SKYRIUS

NEFORMALIOJO ŠVIETIMO PRINCIPAI IR FORMOS

2. Neformaliojo švietimo veiklą mokiniai renkasi savarankiškai, tačiau skatinama, kad
kiekvienas mokinys dalyvautų bent vienoje neformaliojo švietimo veikloje.
3. Neformaliojo vaikų švietimo veikla yra skirta meninę, kūrybinę, mokslinę – tiriamąją,
sporto, kalbinių kompetencijų, verslumo, socializacijos ugdymosi ir kitas veiklas pasirinkusių
mokinių asmeninėms, socialinėms, edukacinėms, profesinėms kompetencijoms ugdyti.
4. Neformaliojo vaikų švietimo paskirtis – tenkinti mokinių pažintinius, saviraiškos,
kūrybiškumo ir papildomojo ugdymosi poreikius, sudaryti sąlygas socializacijos ir pilietiškumo raiškai, bendravimui ir bendradarbiavimui.
5. Neformaliojo švietimo valandų neskiriama pasirenkamiesiems dalykams, pagilintiems
dalykams ar jų moduliams mokyti.
6. Gimnazija:
6.1. teikia neformaliojo švietimo paslaugas, atsižvelgdama į turimas sąlygas bei turimas
mokinio krepšelio lėšas;
6.2. informuoja apie neformaliojo švietimo galimybes kitose institucijose.
7. Neformalusis vaikų švietimas gimnazijoje organizuojamas šiomis kryptimis:
7.1. kultūrinių, meninių ir technologinių saviraiškos poreikių tenkinimo;
7.2. kalbinių, mokslinių, socialinių, tautinio tapatumo ir komunikacinių saviraiškos poreikių
tenkinimo įgyvendinant šias programas:
7.2.1. sporto ir sveikos gyvensenos, žalingų įpročių ir kvaišalų prevencijos;
7.2.2. gamtosauginės, turistinės;
7.2.3. karjeros ir profesinio švietimo;
7.2.4. pažintinės veiklos.
8. Gimnazijoje galimos pasirinkti neformaliojo švietimo formos: būrelis, studija,  projektinė veikla.

III SKYRIUS

NEFORMALIOJO ŠVIETIMO ORGANIZAVIMO IR VYKDYMO TVARKA

9. Neformalųjį švietimą vykdo:
9.1. atitinkamą kvalifikaciją turintys mokytojai – neformaliojo švietimo būrelius ir kitų grupių mokytojai;
9.2. į šią veiklą gali būti įjungiami ir kviestiniai asmenys – kompetentingi tam tikros srities
žinovai.
10. Atsižvelgiant į mokinių poreikius, kurie derinami su gimnazijos galimybėmis,
neformaliojo vaikų švietimo programų vadovai iki gegužės 15 dienos parengia trumpas neformaliojo vaikų švietimo programų anotacijas (pristatymus), su kuriais supažindina mokinius.
11. Neformaliojo vaikų švietimo programų vadovai:
11.1. iki rugsėjo 1 d. direktoriaus pavaduotojui pateikia Neformaliojo švietimo programas, mokinių sąrašus, kurie  dalyvaus neformaliojo švietimo veikloje (būrelyje, projekte, studijoje ir pan.).
12. Neformalaus vaikų švietimo valandos skiriamos direktoriaus įsakymu.
13. Neformalaus vaikų švietimo grupėje minimalus mokinių skaičius 5.
13.1. mokinių sudėtis mokslo metų eigoje gali keistis.
13.2. sumažėjus nustatytam minimaliam mokinių skaičiui grupėje, neformalaus švietimo
mokinių veikla direktoriaus įsakymu nutraukiama.
14. Neformalaus vaikų švietimo užsiėmimai fiksuojami elektroniniame arba neformaliojo švietimo dienyne.
15. Neformaliojo vaikų švietimo programose dalyvaujančius mokinius gimnazija žymi
Mokinių registre.
16. Neformaliojo vaikų švietimo programos vykdomos pagal gimnazijos direktoriaus
patvirtintą neformaliojo vaikų švietimo programų įgyvendinimo tvarkaraštį. Tvarkaraštis gali būti keičiamas gimnazijos direktoriaus įsakymu, atsižvelgiant į neformaliojo vaikų švietimo programų įgyvendinimą. Sudarant tvarkaraštį, atsižvelgiama į mokinių pageidavimus ir gimnazijos galimybes.
16.1. Užsiėmimai prasideda ne anksčiau, kaip po 6-7-ių pamokų.
17. Neformalaus vaikų švietimo užsiėmimų vadovai užtikrina higienos normos reikalavimų
laikymąsi bei atsako už mokinių saugumą užsiėmimų metu.
18. Neformaliojo vaikų švietimo programos vadovas, pradėdamas įgyvendinti neformaliojo
vaikų švietimo programą, praveda saugos instruktažą(-s) mokiniams.
19. Neformalaus vaikų švietimo organizavimo vadovai mokinių veiklos rezultatus
demonstruoja organizuodami parodas, koncertus, dalyvaudami įvairiuose renginiuose, šventėse, sporto varžybose, konkursuose, projektuose gimnazijoje, mieste ar šalyje.
20. Dėl dalyvavimo neformaliojo švietimo programų rengiamuose renginiuose, patvirtintuose  gimnazijos direktoriaus įsakymu, mokinių praleistos pamokos laikomos pateisintomis.
21. Mokinių dalyvavimas kitų institucijų organizuojamuose neformaliojo švietimo
renginiuose, dėl kurių praleidžiamos pamokos ar kita gimnazijoje vykdoma veikla, turi būti
suderintos ir apiformintos gimnazijoje nustatyta tvarka.


IV SKYRIUS
BAIGIAMOSIOS NUOSTATOS
22. Aprašas gali būti keičiamas gimnazijos direktoriaus įsakymu.
23. Apraše neaptartos neformaliojo švietimo situacijos svarstomos gimnazijos taryboje,
pedagogų tarybos posėdžiuose ar metodinėse grupėse, o jų organizavimas ir programa tvirtinama direktoriaus įsakymu
